钦定古今图书集成/方舆汇编/职方典/第1540卷 > 《清平驿》丘元武
## 钦定古今图书集成/方舆汇编/职方典/第1540卷 > 《清平驿》丘元武

三家茅屋一孤城，甬道曾闻百战经。零落青燐飞火
聚，寂寥丹壁宿䲭鸣。门前屠狗讙新市，阁外松楸识
老兵。为问当年谁改作，于今邮舍出双旌。

又

雕墙高筑是谁家，拥护山城遍赤霞。故部石台春度
曲，新营板屋夜吹笳。空传虎拜离宫柳，不记龙巡上
苑花。十载南人凭吊歇，书生簪笔夕阳斜。